**Muudatus nr 3**

29.12.2014 sõlmitud

üürilepingule nr Ü7998/14

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Lelle 24, Tallinn 11318 (edaspidi nimetatud **üürileandja**), mida esindab põhikirja alusel juhatuse esimees Kati Kusmin

ja

**Kultuuriministeerium**, registrikood 70000941,asukoht Suur-Karja 23, 15076 Tallinn (edaspidi nimetatud **üürnik**), mida esindab põhimääruse alusel kantsler Tarvi Sits,

eraldi nimetatud **pool** ja koos **pooled,**

*võttes arvesse, et*

1. poolte vahel on 29.12.2014 sõlmitud üürileping nr Ü7998/14 (edaspidi nimetatud **leping**), mille kohaselt on üürnikul õigus kasutada **Klooga memoriaalkompleksi** hoonestamata kinnistuid;
2. üürileandja on 01.04.2019 kirjaga teavitanud üürnikku lepingu tingimuste muutmisest ning teinud ettepaneku kõrvalteenuste eest tasumiseks alates 01.01.2020 tegeliku kulu alusel;
3. muutunud on üürileandja poolne kontaktisik, mistõttu muudetakse lepingus fikseeritud kontaktandmeid;
4. Euroopa Parlamendi ja Nõukogu poolt on 27.04.2016 vastu võetud määrus 2016/679, mis reguleerib isikuandmete kaitse õigust ning mida kohaldatakse Euroopa Liidu liikmesriikides alates 25.05.2018,

lepivad pooled kokku alljärgnevas (edaspidi nimetatud **kokkulepe)**:

1. Pooled on kokku leppinud, et alates 01.01.2020 vahendab üürileandja üürnikule kõrvalteenuseid vastavalt tegelikule tarbimisele ja teenuseosutajate kehtestatud hindadele või riigihankemenetluse tulemusena selgunud teenuste hindadele. Üürileandja esitab üürnikule arve või eraldi arved üüri ja kõrvalteenuste eest. Üür arvestatakse jooksva kuu eest ning kõrvalteenuste tasu vastavalt tegelikule tarbimisele eelneva kuu eest.
2. Täiendada lepingu **eritingimuste punkti 10** ja lisada sellele **alapunkt 10.4** alljärgnevas sõnastuses:

„**10.4.** Pooled töötlevad teise poole esindajate ja lepingu täitmisega seotud teiste isikute isikuandmeid ilma nimetatud isikute eraldi antud nõusolekuta poolte vahel sõlmitud lepingu täitmiseks, poolte õigustatud huvides või muul õiguslikul alusel. Pooled lähtuvad isikuandmete töötlemisel õigusaktidest ja oma organisatsioonis kehtestatud isikuandmete töötlemise põhimõtetest.“.

1. Muuta lepingus üürileandja poolseid kontaktisiku andmeid järgmiselt:

Kontaktisik: Põhja piirkonna kinnisvarahaldur Mairo Kirss

Kontaktisiku telefon: +(372) 508 4737

Kontaktisiku e-post: mairo.kirss@rkas.ee

1. Jätta ülejäänud lepingu punktid muutmata.
2. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
3. Kokkulepe jõustub selle allkirjastamisest.
4. Kokkulepe allkirjastatakse digitaalselt.

*(allkirjastatud digitaalselt) (allkirjastatud digitaalselt)*

Kati Kusmin Tarvi Sits

juhatuse esimees kantsler

Riigi Kinnisvara AS Kultuuriministeerium